নিরাপদ নিউজ : যথেষ্ঠ ব্যস্ততার মাঝে এখনো সময় কাটে জননন্দিত তারকা বাংলা চলচ্চিত্রের রাজকুমার ইলিয়াস কাঞ্চনের। বিনোদন জগৎ সামাজিক আন্দোলন নিরাপদ সড়ক চাই পাশাপাশি নিরাপদ নিউজ সব কিছু মিলিয়ে দিন রাত পরিশ্রম করে যাচ্ছেন ‘বেদের মেয়ে জোছনা’খ্যাত এই নায়ক। সড়ক দুর্ঘটনায় স্ত্রীকে হারিয়ে নেমেছিলেন ‘নিরাপদ সড়ক চাই’ আন্দোলনে। ‘বেদের মেয়ে জোসনা’ থেকে শুরু করে বহু সাড়া জাগানো ছবির অভিনেতা ইলিয়াস কাঞ্চন সেই আন্দোলন চালিয়ে যাচ্ছেন এখনো। এভাবে কেটে গেছে ২৫ বছর। তাঁর সংগঠনের নাম এখন জাতীয় স্লোগানে পরিণত হয়েছে। দীর্ঘ এই ২৫বছরে ইলিয়াস কাঞ্চনের এই আন্দোলনে দাবি পুরনের প্রাপ্তি যেমন যোগ হয়েছে তেমনি এই আন্দোলনে যুক্ত হয়েছে ইলিয়াস কাঞ্চনের পারিবারিক সম্পৃক্ততা। স্ত্রী দুর্ঘটনার সময় ইলিয়াস কাঞ্চন এর ছেলে জয় এর বয়স তখন মাত্র ৫বছর। ছোট্ট সন্তানকে নিয়ে স্ত্রী মৃত্যুর শোককে শক্তিতে পরিনত করে ইলিয়াস কাঞ্চন গড়ে তোলেন নিরাপদ সড়ক চাই নামে আন্দোলন। মায়ের মৃত্যুর পর থেকে গড়ে ওঠা আন্দোলনটির বয়স আজ ২৫বছর। এই ২৫বছরে বাবার তিলে তিলে গড়ে তোলা আন্দোলন নিরাপদ সড়ক চাই এর গুরুদায়িত্ব কাঁধে তুলে নিয়েছেন সন্তান মিরাজুল মইন জয়। শুধু জয় নয় ইলিয়াস কাঞ্চনের ছেলে জয় ও মেয়ে ইমার ঘরেও জন্ম নিয়েছে সন্তান।